**Mission:**

Frederikshavn Gymnasium og HF-Kursus er det centrale alment dannende gymnasium, som forbereder unge til den bredeste vifte af videregående uddannelser i et attraktivt læringsmiljø, der stimulerer lysten og viljen til læring. Vi udfordrer de unge til at blive nysgerrige mennesker og kritiske og demokratiske borgere, der engagerer sig lokalt og internationalt på baggrund af indsigt i vores omverden, historie og kultur. Skolen er en tryg ramme om et glad og udviklende ungdomsliv med fester og fællesarangementer.

Frederikshavn Gymnasium og HF-Kursus er en kultur- og vidensinstitution i lokalsamfundet, som bidrager til at skabe økonomisk og kulturel dynamik.

**Vision:**

Frederikshavn Gymnasium og HF-Kursus vil være den lokale toneangivende gymnasiale uddannelse, hvor høj faglighed, et frugtbart læringsmiljø, et levende fællesskab skaber engagerede elever og lærere. Gennem elevinddragelse og medindflydelse vil vi uddanne eleverne til demokrati og kritisk engagement byggende på viden og indsigt. Vi vil gennem et internationalt netværk med skoler i andre lande og skoleskibet ”Danmark” kombinere den lokale verden med den store. Samtidig vil skolen gennem et samarbejde med lokale virksomheder, foreninger og kulturinstitutioner gøre sig synlig.